69. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  ΚΑΙ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  Αριθ. Β1/94 της 28 Ιαν/15 Φεβρ. 1988 (ΦΕΚ Β΄ 76) Ανασυγκρότηση του Υπηρεσιακού Συμβουλίου Διοικητικού Προσωπικού της Ανωτάτης Σχολής Οικονομικών και Εμπορικών Επιστημών Αθηνών. Έχοντας υπόψη: Τις διατάξεις : α) του άρθρ. 14 (παρ. 7) του Νομ. 1586/1986 (ΦΕΚ 37 τ. Α΄), β) της απόφ. Η. 5822/87 «αρμοδιότητες Υφυπουργών ΥΠΕΠΘ" (ΦΕΚ 528 γ. Β΄), αποφασίζουμε: Ανασυγκροτείται το Υπηρεσιακό Συμβούλιο του Διοικητικού Προσωπικού της Ανωτάτης Σχολής Οικονομικών και Εμπορικών Επιστημών Αθηνών που προβλέπεται από το άρθρ. 5 της ΣΤ5/14/1982 (ΦΕΚ 435) και ορίζεται εφεξής ως ακολούθως: α) Ο Πρύτανης του ιδρύματος, ως Πρόεδρος, με αναπληρωτή του τον Αντιπρύτανη Ακαδημαϊκών Υποθέσεων και Προσωπικού. β) Ένα (1) μέλος Δ.Ε.Π. του ιδρύματος που ορίζεται με τον αναπληρωτή του από τη Σύγκλητο. γ) Ένας (1) μόνιμος υπάλληλος με βαθμό Α΄ Προϊστάμενος Δ/νσης, που ορίζεται με τον αναπληρωτή του, μόνιμο υπάλληλο, με βαθμό Α΄ και αν δεν υπάρχει, ένας μόνιμος υπάλληλος με βαθμό Α΄, που ορίζεται μαζί με τον αναπληρωτή του, μόνιμο υπάλληλο με βαθμό Α΄, από τη Σύγκλητο. δ) 2 αιρετοί εκπρόσωποι των διοικητικών υπαλλήλων που εκλέγονται μαζί με τους αναπληρωματικούς με άμεση καθολική και μυστική ψηφοφορία με τη φροντίδα της συνδικαλιστικής τους οργάνωσης. 2.Τα μέλη του συμβουλίου ορίζονται με πράξη του Πρύτανη που δε δημοσιεύεται στην Εφημερίδα της Κυβερνήσεως. 3.Καθήκοντα γραμματέα του συμβουλίου ασκεί διοικητικός υπάλληλος του ιδρύματος που ορίζεται με τον αναπληρωτή του από το πρυτανικό συμβούλιο. 4.Για τις αρμοδιότητες και τον τρόπο λειτουργίας του συμβουλίου εφαρμόζονται οι διατάξεις που ισχύουν κάθε φορά για τα υπηρεσιακά συμβούλια των δημοσίων υπαλλήλων. Σελ. 676,082(β) Τεύχος ΙΑ-5-1 Σελ. 60 